Kembang

**Kembang** nyaéta organ réproduktif tutuwuhan nu kaasup golongan *angiosperm* (tangkal kembangan; divisi Magnoliophyta). Fungsi kembang nyaéta pikeun ngahasilkeun siki tina *réproduksi séksual*.
Pikeun tutuwuhan leuwih luhur, siki téh mangrupa turunan, nu jadi alat sumebarna hiji spésiés. Sanggeus ngalaman fértilisasi, kembang laju tumuwuh jadi buah nu ngandung sikina.

## Morfologi kembang 
[thumb|right|250px|Bagian-bagian kembang sampurna. 1. Kembang sampurna, 2. Hulu [putik (*stigma*), 3. Gagang putik (*stilus*), 4. Gagang sari (*filament*, bagian tina benang sari), 5. Sumbu kembang (axis), 6. artikulasi, 7. Gagang kembang (*pedicel*), 8.Kelenjar nektar, 9. Benang sari (*stamen*), 10. Bakal buah (*ovum*), 11. Bakal siki (*ovulum*), 12. , 13. Bubuk sari (*pollen*), 14. Hulu sari (*anther*), 15. Perhiasan kembang (periantheum), 16. Makuta kembang (*corolla*), 17. Kongkolak kembang (calyx)]]

Kembang nyaéta tangkal sarta daun anu barobah (ngarandapan modifikasi). Modifikasi ieu dilantarankeun ku dihasilkeunnana sajumlah énzim anu dirangsang ku sajumlah fitohormon nu tangtu. Diwangunna kembang kalawan heureut dikadalikeun sacara génetik sarta dina réa wanda diinduksi ku parobahan lingkungan nu tangtu, kawas suhu nu handap, lilana panyinaran, sarta aya euweuhna cai.

[thumb|left|Tuwuhan *[Crateva religiosa* boga kembang sampurna: ngabogaan benang sari sarta putik.]]

Kembang disebut **kembang sampurna** lamun mibanda bagapurusa jalu (benang sari) sarta bagapurusa bikang (putik) sacara babarengan dina hiji awak (tangkal). Kembang anu kitu disebut kembang banci atawa hérmaprodit. Hiji kembang disebut **kembang pepek** lamun mibanda kabéh bagian utama kembang. Opat bagian utama kembang (ti luar ka jero) nyaéta:

* Kongkolak kembang atawa *calyx*; 
* Makuta kembang atawa *corolla* anu biasana ipis sarta bisa warna-warni pikeun narik sarangga anu mantuan prosés némpélkeun bubuk (basa Indonésia: penyerbukan);
* Bagapurusa jalu atawa *androecium* (tina basa Yunani *andros oikia*: *imah jalu*) mangrupa benang sari;
* Bagapurusa bikang atawa *gynoecium* (tina basa Yunani *gynaikos oikia*: "imah bikang") mangrupa putik.

Alat réproduksi bikang nyaéta daun buah atawa *carpellum* anu dina puhuna ngandung bakal buah (*ovarium*) jeung hiji atawa leuwih bakal siki (*ovulum*, loba *ovula*) anu mawa gamet bikang) dina jero kantong émbrio. Dina tungtung putik aya hulu putik atawa *stigma* pikeun nampa bubuk sari atawa *pollen*. Gagang putik atawa *stylus* boga andil minangka jalan pikeun pollen nuju bakal buah.

Sanajan struktur kembang anu digambarkeun di luhur mangrupa struktur tuwuhan anu "umum", spésiés tuwuhan némbongkeun modifikasi anu pohara rupa-rupa. Modifikasi ieu dipaké para ahli botani pikeun néang hubungan antara hiji tuwuhan jeung anu séjénna. Contona, dua subkelas tina pepelakan kembangan dibédakeun ku jumlah alat kembangna: tuwuhan dikotil umumna miboga 4 atawa 5 alat (atawa kalipetan 4 atawa 5) sedengkeun tuwuhan monokotil mibanda tilu alat atawa kalipetanana.

## Fungsi kembang 
## Kembang dina patamanan jeung hortikultur 
## Kembang dina kasenian 
## Kembang dina kahirupan sapopoé 
## Kembang salaku lambang 
## Ngaran kekembangan 
* kembang awi: eumbreuk 
* kembang bako: bosongot 
* kembang bawang: ulated 
* kembang bolang: ancal 
* kembang boléd: tela 
* kembang cabé: bolotot 
* kembang cau: jantung 
* kembang céngék: péncéngés 
* kembang cikur: jelengut 
* kembang eurih: ancul 
* kembang gedang: ingwang 
* kembang génjér: gélényé 
* kembang hoé: bubuay 
* kembang honjé: combrang 
* kembang jaat: jalinger 
* kembang jambé: mayang 
* kembang jambu aér: lenyap 
* kembang jarak: uing 
* kembang jéngkol: merekenyenyen 
* kembang jeruk: angkruk/angkes 
* kembang jotang: puntung 
* kembang kadu: olohok 
* kembang kalapa: suligar 
* kembang peuteuy: pendul 
* kembang kaso: curiwis 
* kembang kawung: pengis 
* kembang konéng: badul 
* kembang kulur: pelepes 
* kembang laja: jamotrot 
* kembang leunca: pengit 
* kembang limus: seleksek 
* kembang lopang: cacas 
* kembang muncang: rinduy 
* kembang pare: ringsang 
* kembang salak: sedek/gojod 
* kembang sampeu: dingdet 
* kembang taleus: ancal 
* kembang tangkil: uceng 
* kembang térong: moncorong 
* kembang tiwu: badaus 
* kembang waluh: aléwoh

## Rujukan jeung tumbu kaluar 
* Rujukan
** éames, A. J. 1961. *Morphology of the Angiosperms*. McGraw-Hill Book Co., New York.
** Esau, K. 1965. *Plant Anatomy*, 2nd Edition. John Wiley & Sons. 767 pp.
* Tumbu kaluar
** 120 photos of flowers from Europe and USA 
** Flower Anatomy 
** Flower Council of Holland .
** Flower Encyclopedia
** Flowering  in Kimball's Biology Pages 
** The Flowers 
** House Flowers Council .
** William Blake: *Ah Sun-Flower*
** Flowers  at the Development Wiki of Consumerium Project
** Yellowikis  list of Florists and Flower shops.
** Free flowers photos
## Dicutat tina